Bisserweg

De Biisserwee (offiziell Bisserweg) ass eng Strooss, déi vun der Rue Munster am Gronn an der Stad Lëtzebuerg bis an d'Rue du Fort-Dumoulin am Nopeschquartier Polvermillen verleeft. Op enger Längt vu knapps 100 Meter, ënnerzeg vum INS, gehéiert de Wee zum Quartier Zens.

Déi éischt 250 Meter, vun der Rue Munster bis bei dHasteschmillen (Place Auguste-Engel) si fir den allgemenge Verkéier op, de Rescht vum Wee ass awer just fir Foussgänger a Vëlosfuerer erlaabt; d'Vëlospist PC1 féiert duerch de Biisserwee.

De Biisserwee féiert ënner der Biisserbréck erduerch, déi no him genannt gouf.

Ursprong vum Stroossennumm
Iwwert den Ursprong vum Stroossennumm gëtt et verschidden Theorien.

De Paul Würth-Majerus gesäit den Ursprong beim alfranséische Begrëff biezBiez: canal reliant un cours d'eau à une machine hydraulique; espace entre deux écluses, sur une rivière ou un canal., eng Bezeechnung fir e Millegruef / -kanal. 1297 koum d'''Biscergassa fir d'éischt an engem Text vir. Bis zum Bau vun der Wenzelsmauer (ca. 1380) huet d'Gaass vun der Uelzechtbréck bis bei d'Polvermille gefouertCf. Kunnert 1984: 13 an der Literatur..

Am 17. Joerhonnert gouf de Wee am Volleksmond eng Zäit laang Henkeschgaass genannt, well den Henker Jakob Karpf sech 1629 do néiergelooss hatBange, Evamarie, 2011. Diebe, Brandstifter und Kindsmörderinnen - Die Galgen der Stadt Luxemburg Ons stad 98: 48-50..

Well zënter 1729 der Stad hiert Weesenhaus do stoung, wou déi fréier Grënnesch Primärschoul steet (haut Inter-Actions), gouf d'Strooss bis 1854 Rue des Orphelins genanntBisserweg op archives-vdl.lu, den Archive vun der Stad Lëtzebuerg; gekuckt den 18. Abrëll 2020.

Den Evy Friedrich huet eng aner Hypothees publizéiert, den Numm kéint dovun ofgeleet gi sinn, well do Pressessioune vu Béisser duerchkomm sinn (vum Däitschen: Büsserweg)Cf. Friedrich 1980 an der Literatur.. DBéisser'' kéinte sech awer och op d'Benediktinerbridder bezéien, fir déi bei der Polvermillen e Prisong gebaut gi warJosef Hanck (J.H.), Straßennamen erzählen die Geschichte der Stadt an: Luxemburger Wort vum 10. Dezember 1942, S. 3.

+ D'Stroossennimm vum Biisserwee am Laf vun der Zäit Numm  Zäit Biscergassa  1297 Henkeschgaass  17. Joerhonnert Rue des Orphelins  1729 - 1854 Biisserwee  Haut

Gebaier
Gronn-Schleis

 Biller 

 Literatur 
Friedrich, Evy, 1980. Was bedeuten die Straßennamen der Stadt? Ons stad 3: 29. PDF
Kunnert, Jemp, 1984. Stadtgrund — ein Spaziergang durch Raum und Zeit. Ons Stad 15: 10-15. PDF 1,9 MB

 Um Spaweck 

Kategorie:Stroossen am Gronn (Stad Lëtzebuerg)
Kategorie:Stroossen op der Polvermillen
Kategorie:Stroossen um Zens